ПРОТОКОЛ №40
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 25.09.2017 г. 

ПРИСЪСТВАТ: Вероника Имова, Юлия Ковачева, Любка Богданова, Бонка Дечева, Бонка Янкова, Каролина Неделчева, Милка Итова, Александър Еленков, Ценка Георгиева, Стела Дандарова, Галя Георгиева, Камен Иванов, Виолета Главинова

Отсъстват: Даниела Костова, Цветинка Пашкунова, Деспина Георгиева

На заседанието присъстваха: 
Мария Христова – директор на дирекция СККМ,
Цветанка Тиганчева – началник-отдел „Конкурси на магистрати“, 
Николина Георгиева -  началник-отдел „Атестиране и кариерно развитие на съдии“. 

Протоколирал: Илина Йосифова

Допълнителни точки, включени за разглеждане в дневния ред на Комисията по атестирането и конкурсите 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

ВКЛЮЧВА следните допълнителни точки в дневния ред на Комисията по предложенията и атестирането, за разглеждане: Р- 12, Р-13, С-11, С-12, С-13. 

РАЗНИ

Р-1. ОТНОСНО: Отчет за дейността на Комисията по атестирането и конкурсите при Съдийската колегия на Висшия съдебен съвет за периода 20.09.2016 – 20.09.2017 г.  

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

1.1. Приема отчета за дейността на Комисията по атестирането и конкурсите към Съдийската колегия на ВСС а направените корекции. 

1.2. Внася отчета за дейността на Комисията по атестирането и конкурсите в заседанието на Съдийската колегия на ВСС, насрочено на 26.09.2017 г., за сведение. 

Р-2. ОТНОСНО: Влязло в сила решение №10446/09.08.2017 г. по адм. дело №1508/2017 г. на Върховния административен съд, Шесто отделение, образувано по жалба на Димитър Куртев Демирев от гр. Варна, Десислава Иванова Тодорова от гр. София и Пламен Петев Тонев от гр. Хасково срещу решение по т. 5 от протокол № 02/17.01.2017 г. на Съдийската колегия на Висшия съдебен съвет. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

2. Приема за сведение решение №10446/09.08.2017 г. по адм. дело №1508/2017 г. на Върховния административен съд, Шесто отделение.

Р-3. ОТНОСНО: Влязло в сила решение №10286/04.08.2017 г. по адм. дело №845/2017 г. на Върховния административен съд, Шесто отделение, образувано по жалба на Йонита Цанкова Цанкова - съдия в Административен съд - Ловеч срещу мълчалив отказ на Съдийската колегия на Висшия съдебен съвет да се произнесе по заявление с вх. № 11-11-640/18.11.2016 г. за преназначаване по реда на чл. 194, ал. 1 от ЗСВ от Административен съд - Ловеч в Административен съд - Плевен.

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

3. Приема за сведение решение №10286/04.08.2017 г. по адм. дело №845/2017 г. на Върховния административен съд, Шесто отделение. 

Р-4. ОТНОСНО: Становища от административни ръководители - председатели на  Административен съд - Варна, Административен съд - Русе и Административен съд - Добрич, постъпили по реда на чл. 30, ал. 2, т. 8 от ЗСВ, във връзка с решение на КАК-СК по протокол 34/31.07.2017 г., т. Р-1.

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

4.1. Приема за сведение постъпилите от административните ръководители – председатели на Административен съд – Варна, Административен съд – Русе и Административен съд - Добрич по реда на чл. 30, ал. 2, т. 8 от ЗСВ становища. 

4.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ, на основание чл. 30, ал. 5, т. 7 от ЗСВ, НА ПЛЕНУМА НА ВИСШИЯ СЪДЕБЕН СЪВЕТ да съкрати, на основание чл. 30, ал. 2, т. 8 от ЗСВ, 1 (една) длъжност „съдия” в Административен съд - Варна, считано от датата на вземане на решението.

4.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ, на основание чл. 30, ал. 5, т. 7 от ЗСВ, НА ПЛЕНУМА НА ВИСШИЯ СЪДЕБЕН СЪВЕТ да съкрати, на основание чл. 30, ал. 2, т. 8 от ЗСВ, 1 (една) длъжност „съдия” в Административен съд - Русе, считано от датата на вземане на решението.

4.4. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ, на основание чл. 30, ал. 5, т. 7 от ЗСВ, НА ПЛЕНУМА НА ВИСШИЯ СЪДЕБЕН СЪВЕТ да съкрати, на основание чл. 30, ал. 2, т. 8 от ЗСВ, 1 (една) длъжност „съдия” в Административен съд - Добрич, считано от датата на вземане на решението.

4.5. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ, на основание чл. 30, ал. 5, т. 7 от ЗСВ, НА ПЛЕНУМА НА ВИСШИЯ СЪДЕБЕН СЪВЕТ да разкрие, на основание чл. 30, ал. 2, т. 8 от ЗСВ, 3 (три) щатни длъжности „съдия“ в Административен съд София-град, считано от датата на вземане на решението.

Мотиви: След като обсъди постъпилите по реда на чл. 30, ал. 2, т. 8 от ЗСВ становища, обобщи данните за натовареността по щат и изследва актуалното кадрово състояние, Комисията счете, че е налице основание за оптимизиране на щатната численост на АдмС – Варна, АдмС – Русе и АдмС – Добрич чрез намаляване на магистратския им състав. Данните от Анализа за натовареността на съдилищата през 2016 г., приет с решение на Съдийската колегия на Висшия съдебен съвет по протокол № 29/18.07.2017 г. показват, че тези три органа на съдебната власт са ниско натоварени. През 2016 г. средната натовареност по щат на административните съдилища е 15,77 бр. дела за разглеждане месечно на един съдия. АдмС – Варна е с натовареност под средната за страната с 13,40 бр., АдмС – Русе е с натовареност 12,79 бр., и АдмС – Добрич - с 10,89 бр. дела за разглеждане месечно от 1 съдия.  При съкращаване с по една щатна длъжност „съдия“ натовареността на съдилищата остава под средната за страната, а именно: АдмС – Варна - 13,89 бр., АдмС – Русе – 14,92 бр. и АдмС – Добрич – с 13,07 бр. Подобна е и статистиката при свършените дела, а именно при среден брой за страната – 12,54 след съкращаване на по 1 длъжност „съдия“ АдмС – Варна – 11,24 бр., АдмС – Русе – 11,44 бр. и АдмС – Добрич – с 10,83 бр. свършени дела месечно от 1 съдия . Решението на Комисията е съобразено с обективните данни към настоящия момент на годишна база. Данните по новата СИНС биха могли да бъдат взети предвид едва след приемането им от СК през 2018 г.  Наведените в становищата доводи за предстоящи бъдещи законодателни промени в подсъдността на делата, също не могат да повлияят на преценката на Комисията, тъй като съществено за нейното проекторешение е актуалното кадрово състояние на органите на съдебната власт.

4.6. ВНАСЯ  предложението по т. 4.2, 4.3, 4.4 и 4.5 в заседание на Съдийската колегия на ВСС, насрочено за 26.09.2017 г., за разглеждане и произнасяне.

Р-5. ОТНОСНО: Становища от административни ръководители - председатели на окръжни съдилища във връзка с решение на КАК-СК по протокол №35/01.08.2017 г., т. Р-1, за обсъждане на възможностите за откриване на процедура за преназначаване на магистрати, по реда на чл. 194, ал. 1 от ЗСВ, в окръжните съдилища.

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

5. ПРИЕМА за сведение постъпилите становища от административните ръководители – председатели на окръжните съдилища във връзка с решение на Комисията по атестирането и конкурсите към Съдийска колегия по протокол №35/01.08.2017 г. за обсъждане на възможностите за откриване на процедура за преназначаване на магистрати, по реда на чл. 194, ал. 1 от ЗСВ, в окръжните съдилища.

5.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОТКРИЕ ПРОЦЕДУРА за преназначаване на магистрати по реда на чл. 194, ал. 1 от ЗСВ ОТ следните нисконатоварени окръжни съдилища:

- Окръжен съд – Търговище – 2 (две) длъжности;
- Окръжен съд – Кърджали – 1 (една) длъжност;
- Окръжен съд – Враца – 3 (три) длъжности;
- Окръжен съд – Монтана – 1 (една) длъжност;
- Окръжен съд – Смолян – 1 (една) длъжност;
- Окръжен съд – Ловеч – 1 (една) длъжност;
- Окръжен съд – Габрово – 1 (една) длъжност;
- Окръжен съд – Перник – 1 (една) длъжност;
- Окръжен съд – Сливен – 1 (една) длъжност,

като преместването да бъде за Софийски градски съд – гражданска или търговска колегия.

5.1.1. ПРЕДЛАГА НА СЪДИЙСКАТА КОЛЕГИЯ НА ВСС ДА УКАЖЕ на административните ръководители на органите на съдебната власт по т. 5.1,  че следва надлежно да уведомят съдиите в тях за решението на Колегията и за възможността в 14 – дневен срок от получаването му да подадат заявления за участие в откритата процедура за преназначаване по реда на чл. 194, ал. 1 от ЗСВ от гореизброените съдилища за Софийски градски съд – гражданска или търговска колегия, като желаещите да се преместят следва да подадат заявления, основателността, на които ще се преценява по следните критерии: комплексна оценка от атестирането, продължителността на юридическия стаж и значимостта на личните мотиви на кандидатите. 

5.2. ДА СЕ ИЗИСКА информация от Софийски градски съд за необходимия брой длъжности „съдия“ и тяхното разпределение по колегии – гражданска и търговска.

5.3. След получаване на изисканата информация от Софийски градски съд, ВНАСЯ предложението по т. Р-5.1 и т. Р-5.1.1. в заседание на Съдийската колегия на Висшия съдебен съвет, за разглеждане и произнасяне.

Мотиви:Процедурата за преназначаване на магистрати по реда на чл. 194, ал. 1 от ЗСВ от окръжните съдилища – Търговище, Кърджали, Враца, Монтана, Смолян, Ловеч, Габрово, Перник и Сливен към Софийски градски съд – гражданска и търговска колегия се открива въз основа на приетия от Съдийската колегия по протокол №29/18.07.2017 г. Анализ за натовареността на съдилищата за 2016 г. След като разгледа актуалното кадрово състояние на съдилищата по нива, включително свободните длъжности за „съдия“ и за „младши съдия“, Комисията даде възможност на административните ръководители – председатели, посочени в решението си по протокол №34/31.07.2017 г., да изразят становище по отношение възможностите за оптимизиране на щатната численост на магистратите в гражданско и търговско отделение чрез приложението на института на чл. 194, ал. 1 от ЗСВ. От данните за обема на работа и средната натовареност на окръжните съдилища за 2016 г. при брой дела за разглеждане месечно от 1 (един) съдия - 12,58 и брой свършени дела месечно от 1 (един) съдия -10,06 е видно, че гореизброените окръжни съдилища са със значително по - ниска натовареност по щат от средната за страната. 
От друга страна от данните в анализа е видно, че Софийски градски съд е високо натоварен, като е налице тенденция за увеличаване обема на работата на съдиите в гражданско и търговско отделение в този орган на съдебната власт. Така от общия брой дела за разглеждане през 2016 г. 48 060, гражданските дела са 41 277 бр., а наказателните дела са 6 783 бр. От разгледаните граждански дела за 2016 г .  най – много на брой са търговските дела - 12 579 бр., следвани от въззивните граждански дела – 10 015 бр. и гражданските дела I инстанция – 9 527 бр. Търговските и гражданските (I и II инстанция) дела представляват 86% от всички дела в Софийски градски съд. Предвид данните в анализа на натовареността и с цел бързо и ефективно преодоляване на кадровия дефицит в гражданско и търговско отделение на Софийски градски съд е налице основание за приложението на механизма на чл. 194, ал. 1 от ЗСВ. 
След преценка на данните посочени от административните ръководители, Комисията по атестирането и конкурсите към Съдийска колегия счита, че е налице възможност за приложение на разпоредбата на чл. 194, ал. 1 от ЗСВ от Окръжен съд – Търговище, Окръжен съд – Кърджали, Окръжен съд – Враца, Окръжен съд – Монтана, Окръжен съд – Смолян, Окръжен съд – Ловеч, Окръжен съд – Перник и Окръжен съд – Сливен към Софийски градски съд. За тези органи на съдебната власт Комисията по атестирането и конкурсите приема, че изтъкнатите от административните им ръководители кадрови проблеми, в т.ч. наличие на свободни длъжности по щатното им разписание, както и предстоящо освобождаване на длъжности поради пенсиониране на магистрати, не са съществени с оглед ниската натовареност на съдиите в тях, като за преодоляването им могат да се използват други институти: включително обявяване на конкурси за заемане на свободните длъжности, командироване на магистрати на временно свободни длъжности, вътрешно преразпределение на длъжности по отделения и пр.
По отношение на Окръжен съд – Добрич не са налице предпоставки за откриване на процедура по реда на чл. 194, ал. 1 от ЗСВ, тъй като анализираните данни за натовареността на органа не отчитат реалния обем на работата в съда поради намаления магистратски състав. Към настоящия момент по щатното разписание на Окръжен съд – Добрич има 1 (една) незаета длъжност за „младши съдия“ и предстои овакантяване на още 1 (една) длъжност „съдия“ на основание чл. 165, ал. 1, т. 1 от ЗСВ през месец септември. Поради което Комисията не може да прецени реалните последици от приложението на разпоредбата и няма да се постигне търсеният ефект. Целта на процедурата по чл. 194, ал. 1 от ЗСВ е постигане на баланс в показателите на натовареността, като съкращаването на 1 (една) длъжност „съдия“ и разкриването на същата в друг орган на съдебната власт не следва да води до свръхнатовареност на съда, откъдето се премества магистрат. В допълнение на гореизложеното е и изразеното становище на административния ръководител – председател на Окръжен съд – Добрич.
Комисията счита, че не следва да се прилага разпоредбата на чл. 194, ал. 1 от ЗСВ и за Окръжен съд – Ямбол, тъй като е извършено предходно редуциране на магистратския състав на съда, като с решение на Пленума на Висшия съдебен съвет по протокол №23/02.06.2016 г. е съкратена 1 една щатна длъжност „съдия“. По щатното разписание на Окръжен съд – Ямбол е налице 1 (една) свободна длъжност за „младши съдия“, тъй като одобреният с решение на Съдийската колегия по протокол № 30/19.07.2017 г. кандидат подлежи съгласно чл. 186, ал. 9 от ЗСВ на задължително 9-девет месечно обучение в Националния институт на правосъдието. Един от магистратите в съда от гражданско отделение е в продължителен отпуск поради временна неработоспособност съгласно чл. 162, ал. 1 от КТ и на негово място е командирован съдия от Районен съд – Ямбол. Следователно при съкращаването на още 1 (една) магистратска длъжност по реда на чл. 194, ал. 1 от ЗСВ  ще е налице обективна невъзможност да се сформират два пълни постоянни въззивни състава, значително ще се затрудни работата на съдиите в органа и няма да се постигне целта на процедурата за повишаване на капацитета на по-високо натоварения орган на съдебната власт, но при запазване капацитета на по-ниско натоварения орган на съдебната власт.  
Не са налице предпоставки за оптимизиране щатната численост на Окръжен съд – Видин чрез приложение на института на чл. 194, ал. 1 от ЗСВ, тъй като през месец декември 2017 г. изтича мандатът на младшия магистрат и предстоящата за овакантяване длъжност не е обявена на конкурс през 2017 г. През последните години значително е намален щатът на съда, което затруднява работата на съдиите в органа. Към настоящия момент  в Окръжен съд – Видин правораздават 6 граждански и 4 наказателни съдии и е налице невъзможност да се сформират постоянни наказателни въззивни състава. Съкращаването на 1  (една) щатна длъжност „съдия“ от гражданско отделение ще доведе до невъзможност за сформиране на втори въззивен състав от граждански съдии.  С оглед на което няма да се постигне търсеният ефект от приложението на механизма на чл. 194, ал. 1 от ЗСВ, а именно баланс в показателите на натовареността, като съкращаването на 1 (една) длъжност „съдия“ и разкриването на същата в друг орган на съдебната власт да не води до свръхнатовареност на съда, откъдето се премества магистрат.

5.4. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА ДА СЪКРАТИ, на основание чл. 30, ал.2, т. 8 от ЗСВ, 1 (една) щатна длъжност „съдия“ в Окръжен съд – Велико Търново, считано от датата на вземане на решението.

5.5. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА ДА РАЗКРИЕ, на основание чл. 30, ал.2, т. 8 от ЗСВ,  1 (една) щатна длъжност „съдия“ в Софийски градски съд, считано от датата на вземане на решението.

Мотиви:Утвърдената щатна численост на Окръжен съд – Велико Търново  е 22 щатни длъжности, разпределени, както следва: един административен ръководител, двама заместници на административния ръководител, шестнадесет съдии и трима младши съдии. Към момента в този орган на съдебната власт има три незаети щатни длъжности „съдия“.
От данните за натовареността на Окръжен съд – Велико Търново е видно, че същата е под средната за страната, а именно: брой дела за разглеждане месечно от 1 (един) съдия 8,44, при средна за страната 12,58 и брой свършени дела  месечно от 1 (един) съдия 7,22, при средна за страната 10,06. При съкращаването на една вакантна длъжност „съдия“, т.е. при щатна численост от 21 магистрати показателите ще се променят по следния начин, а именно: брой дела за разглеждане 8,84 при средна за страната 12,58 и брой свършени дела 7,56 при средна за страната 10.06. След редуцирането на магистратския състав в органа натовареността остава под средната за страната.
От друга страна Софийски градски съд е свръхнатоварен, което става ясно от посочените данни, а именно при щатна численост от 164 магистрати, брой дела за разглеждане месечно от 1 (един) съдия - 24,42 при средна за страната 12,58 и брой свършени дела месечно от 1 (един) съдия – 16,83 при средна за страната – 10,06. Разкриването на 1 (една) щатна длъжност „съдия“ не би се отразило съществено на натовареността в органа, тъй като е налице трайна тенденция за увеличаване обема на работа на магистрати в Софийски градски съд.
С оглед на гореизложеното обобщение на статистически данни и като констатира, че е спазена по реда на чл. 30, ал. 2, т. 8 от ЗСВ съгласувателната процедура с административния ръководител, Комисията счита, че са налице предпоставките за съкращаване на 1 (една) свободна длъжност „съдия“ от Окръжен съд – Велико Търново и разкриването на същата в Софийски градски съд.

5.6. Внася предложенията по т. Р-5.4. и т. Р-5.5. в следващо заседание на Съдийската колегия на Висшия съдебен съвет, за разглеждане и произнасяне.

Р-6. ОТНОСНО: Предложение от административния ръководител - председател на Районен съд - Разлог за увеличаване на щатната численост на съда с 1 (една) длъжност за „съдия“. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

6.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОСТАВИ БЕЗ УВАЖЕНИЕ предложението на административния ръководител – председател на Районен съд – Разлог за увеличаване на щатната численост на съда с 1 (една) длъжност за „съдия“.

Мотиви:Видно от статистическите данни за 2016 г. Районен съд – Разлог е с натовареност под средната за страната, а именно при щатна численост от 6 магистрати – 39,10 брой дела за разглеждане месечно от 1 (един) съдия при средна за страната 41,84  и  33,21 брой свършени дела при средна за страната 35,57. Разкриването на една длъжност „съдия“ ще понижи още  показателите на обема на работа в органа. С оглед на което Комисията счита, че липсва обоснована необходимост за увеличаване щатната численост на Районен съд – Разлог.

6.2. Внася предложенията от т. Р-6.1. в заседание на Съдийската колегия на Висшия съдебен съвет, насрочено на 26.09.2017 г., за разглеждане и произнасяне.

Р-7. ОТНОСНО: Заявления за преназначаване, по реда на чл. 194, ал. 1 от ЗСВ, във връзка с решение на КАК-СК по протокол №35/01.08.2017 г. за обсъждане на възможностите за откриване на процедура за преназначаване на магистрати в районните съдилища. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

7.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОТКРИЕ ПРОЦЕДУРА за преназначаване на магистрати по реда на чл. 194, ал. 1 от ЗСВ от следните нисконатоварени районни съдилища:

- Районен съд – Ботевград – 1 (една) длъжност;
- Районен съд – Варна – 2 (две) длъжности;
- Районен съд – Видин – 1 (една) длъжност;
- Районен съд – Гоце Делчев – 1 (една) длъжност;
- Районен съд – Шумен – 1 (една) длъжност,
като преместването да бъде за Софийски районен съд – гражданско отделение.

7.2. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 30, ал. 5, т. 7 във вр. с чл. 194, ал. 1 от ЗСВ, ДА ПРЕДЛОЖИ НА ПЛЕНУМА, ДА СЪКРАТИ, на основание чл. 30, ал.2, т. 8 във вр. с чл. 194, ал. 1 от ЗСВ, 1 (една) щатна длъжност „съдия“ в Районен съд – Ботевград, считано от датата на встъпване в длъжност.

7.3. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 30, ал. 5, т. 7 във вр. с чл. 194, ал. 1 от ЗСВ, ДА ПРЕДЛОЖИ НА ПЛЕНУМА, ДА СЪКРАТИ, на основание чл. 30, ал.2, т. 8 във вр. с чл. 194, ал. 1 от ЗСВ, 2 (две) щатни длъжности „съдия“ в Районен съд – Варна, считано от датата на встъпване в длъжност.

7.4. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 30, ал. 5, т. 7 във вр. с чл. 194, ал. 1 от ЗСВ, ДА ПРЕДЛОЖИ НА ПЛЕНУМА, ДА СЪКРАТИ, на основание чл. 30, ал.2, т. 8 във вр. с чл. 194, ал. 1 от ЗСВ, 1 (една) щатна длъжност „съдия“ в Районен съд – Видин, считано от датата на встъпване в длъжност.

7.5. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 30, ал. 5, т. 7 във вр. с чл. 194, ал. 1 от ЗСВ, ДА ПРЕДЛОЖИ НА ПЛЕНУМА, ДА СЪКРАТИ, на основание чл. 30, ал.2, т. 8 във вр. с чл. 194, ал. 1 от ЗСВ, 1 (една) щатна длъжност „съдия“ в Районен съд – Гоце Делчев, считано от датата на встъпване в длъжност.

7.6. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 30, ал. 5, т. 7 във вр. с чл. 194, ал. 1 от ЗСВ, ДА ПРЕДЛОЖИ НА ПЛЕНУМА, ДА СЪКРАТИ, на основание чл. 30, ал.2, т. 8 във вр. с чл. 194, ал. 1 от ЗСВ, 1 (една) щатна длъжност „съдия“ в Районен съд – Шумен, считано от датата на встъпване в длъжност.

7.7. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 30, ал. 5, т. 7 във вр. с чл. 194, ал. 1 от ЗСВ, ДА ПРЕДЛОЖИ НА ПЛЕНУМА, ДА РАЗКРИЕ, на основание чл. 30, ал.2, т. 8 във вр. с чл. 194, ал. 1 от ЗСВ,  6 (шест) щатни длъжности „съдия“ в  Софийски районен съд, считано от датата на встъпване в длъжност.

Мотиви: Като съобрази приетия от Съдийската колегия на ВСС Анализ за натовареността на съдилищата за 2016 г., разгледа актуалното кадрово състояние на районните съдилища и извърши обобщение на статистическите данни по щат, Комисията по атестирането и конкурсите с решение по протокол № 35/01.08.2017 г., прие, че е налице възможност за откриване на процедура за преназначаване на магистрати по реда на чл. 194, ал. 1 от ЗСВ от всички районни съдилища с натовареност под средната за страната за 2016 г. и с щатна численост повече от трима съдии за Софийски районен съд – гражданско отделение. За решението на Комисията са уведомени всички магистрати от тези органи на съдебната власт, както и за възможността да подадат заявления за участие в процедурата по чл. 194, ал. 1 от ЗСВ.
В дадения 14-дневен срок заявление за преназначаване на основание чл. 194, ал. 1 от ЗСВ от Районен съд – Ботевград в Софийски районен съд е подала съдия Яна Василева Николова, с изложени лични и професионални мотиви за преместването си. Същевременно административният ръководител – председател на Районен съд – Ботевград изразява несъгласие с решението на Комисията по протокол № 35/01.08.2017 г., като излага становище, че Районен съд Ботевград е най-големият в съдебния район на Окръжен съд – София, както и че съдът е с висока натовареност. Видно от статистическите данни Районен съд – Ботевград е с натовареност под средната за страната, а именно: за 2016 г. при щатна численост от 6 магистрати: брой дела за разглеждане месечно от 1 (един) съдия - 34,72 при средна за страната - 41,84 и брой свършени дела месечно от 1 (един) съдия – 32,10 при средна за страната – 35,57. При съкращаване на 1 (една) длъжност „съдия“, т. е. при щатна численост от 5 магистрати показателите ще се променят по следния начин: брой дела за разглеждане – 41,67 при средна за страната – 41,84 и брой свършени – 38,52 при средна за страната – 35,57; т.е. след редуцирането на магистратския състав натовареността на органа остава около средната за страната, което позволява оптимизиране на щатната му численост чрез института на чл. 194, ал. 1 от ЗСВ. 
От Районен съд – Варна са постъпили в срок две заявления от съдия Мария Георгиева Коюва и от съдия Георги Стоянов Чехларов, командирован в Софийски районен съд, с изложени професионални и лични мотиви за преместването им.
Видно от статистическите данни Районен съд – Варна е натовареност под средната за страната, а именно при щатна численост от 56 магистрати: брой дела за разглеждане месечно от 1 (един) съдия – 40,26 при средна за страната 41,84 и брой свършени дела месечно от 1 (един) съдия – 34,83 при средна за страната 35,57. При съкращаването на 2 (две) длъжности „съдия“; т.е. при щатна численост от 54 магистрати показателите ще се променят по следния начин: брой дела за разглеждане месечно от 1 (един) съдия – 41,75 при средна за страната 41,84, брой свършени дела месечно от 1 (един) съдия – 36,12 при средна за страната – 35,57. След редуцирането на магистратския състав натовареността в органа остава под средната за страната, което позволява оптимизиране на щатната численост на този орган на съдебната власт чрез механизма на чл. 194, ал. 1 от ЗСВ за две длъжности „съдия“.
По отношение на Районен съд – Видин в установения 14-дневен срок е постъпило само едно заявление от съдия Милена Кръстева Каменова за преместване на основание чл. 194, ал. 1 от ЗСВ в Софийски районен съд, с изложени лични мотиви. Видно от статистическите данни Районен съд – Видин е с натовареност под средната за страната, а именно за 2016 г. при щатна численост от 13 магистрати: брой дела за разглеждане месечно от 1 (един) съдия – 35,42 при средна за страната 41,84 и брой свършени дела месечно от 1 (един) съдия – 31,65 при средна за страната – 35,57. При съкращаването на една длъжност „съдия“ показателите ще се променят по следния начин: брой дела за разглеждане 38,37 при средна за страната 41,84 и брой свършени дела – 34,28 при средна за страната 35,57; т.е. след намаляването на щатната численост натовареността на органа остава под средната за страната, което позволява оптимизиране на магистратския състав чрез прилагане на разпоредбата на чл. 194, ал. 1 от ЗСВ.
Постъпило в срок е само едно заявление от Мария Василева Карагьозова – съдия в Районен съд – Гоце Делчев с изложени професионални и лични мотиви за преместването й  Софийски районен съд. Видно от статистическите данни Районен съд – Гоце Делчев е с натовареност под средната за страната,което става ясно от посочените данни, а именно при щатна численост от 7 магистрати: брой дела за разглеждане месечно от 1 (един) съдия – 31,35 при средна за страната 41,84 и брой свършени дела месечно от 1 (един) съдия – 25,02 при средна за страната 35,57. При съкращаване на една длъжност „съдия“ показателите ще се променят по следния начин: брой дела за разглеждане – 36,57 при средна за страната 41,84 и брой свършени дела – 29,19 при средна за страната 35,57; т.е. и след редуцирането на магистратския състав натовареността на органа остава под средната за страната. С оглед на което заявлението за преместване по реда на чл. 194, ал. 1 от ЗСВ на съдия Карагьозова се явява основателно и процедурата за оптимизиране на щатната численост на РС – Гоце Делчев към СРС следва да се открие. 
По отношение на Районен съд – Шумен е постъпило едно заявление за преназначаване на основание чл. 194, ал. 1 от ЗСВ  от съдия Тодор Николов Тодоров, командирован в Софийски районен съд. Видно от статистическите данни Районен съд – Шумен е с натовареност под средната за страната, а именно при щатна численост от 17 магистрати за 2016 г,: брой дела за разглеждане месечно от 1 (един) съдия – 34,50 при средна за страната – 41,84. При съкращаването на една длъжност „съдия“ показателите ще се променят по следния начин: брой дела за разглеждане 36,66 при средна за страната – 41,84 и брой свършени дела – 34,53 при средна за страната 35,57; т. е. след редуцирането на магистратския състав натовареността на органа остава доста под средната за страната, което позволява оптимизрането на щатната численост чрез механизма на чл. 194, ал. 1 от ЗСВ, въпреки наличието на 1 (една) свободна длъжност „съдия“ в този орган на съдебната власт.
От друга страна, Софийски районен съд е най-високо натоварен сред районните съдилища, което става ясно от посочените данни, а именно при щатна численост 188 магистрати за 2016 г.: брой дела за разглеждане месечно от 1 (един) съдия  - 59,34 при средна за страната 41,84 и брой свършени дела месечно от 1 (един) съдия – 41,68 при средна за страната. При разкриването на 6 длъжности „съдия“ данните ще се променят по следния начин, а именно при щатна численост от 194 магистрати: брой дела за разглеждане – 57,50 при средна за страната - 41,84 и брой свършени дела – 40,39 при средна за страната – 35,57.; т.е. и след увеличаването на магистратския състав натовареността на органа остава доста над средната за страната. 
При вземането на решението на Комисията за откриване на процедура по чл. 194, ал. 1 от ЗСВ от тези 6 ниско натоварени районни съдилища към Софийски районен съд – гражданско отделение, е съобразена и обсъдена представената от административния ръководител – председател на Софийски районен съд информация за работата на командированите магистрати в съда, подали заявления за преназначаване по чл. 194, ал. 1 от ЗСВ, както и справка за разпределението им по отделения в Софийски районен съд и натовареността им по години.
Съобразно извършения анализ на база обобщение на постъпилите заявления за преназначаване по реда на чл. 194, ал. 1 от ЗСВ, актуалното кадрово състояние и статистически данни за натовареността преди и след съкращаване на длъжности, Комисията, счита че са налице предпоставки за откриване на процедура от следните районни съдилища – Ботевград, Варна, Видин, Гоце Делчев и Шумен към Софийски районен съд – гражданско отделение.
По отношение на останалите постъпили заявления Комисията констатира следното:
От Районен съд – Дупница е подадено едно заявление за преназначаване на основание чл. 194, ал. 1 от ЗСВ от съдия Светослав Атанасов Пиронев. Видно от статистическите данни Районен съд – Дупница е с натовареност под средната за страната, а именно при щатна численост от 11 магистрати за 2016 г.: брой дела за разглеждане месечно от 1 (един) съдия – 35,61 при средна за страната 41,84 и брой свършени дела месечно от 1 (един) съдия – 30,04 при средна за страната 35,57. При съкращаването на една длъжност „съдия“, т.е.  при  щатна численост от 10 магистрати показателите ще се променят по следния начин: брой дела за разглеждане 39,18 при средна за страната 41,84 и брой свършени дела 33,04 при средна за страната 35,57, т.е. след редуцирането на магистратския състав органът остава с натовареност около  средната за страната. Същевременно по щатното разписание на РС – Дупница е налице 1 свободна длъжност, т.е. така анализираните данни не отчитат реалният обем на работата на магистратите в съда, което би означавало, че преместването на още 1 магистрат от органа би довело до значителни затруднения, което не е целта на процедурата. Механизмът на чл. 194, ал. 1 от ЗСВ следва да се прилага за постигане на баланс в показателите на натовареността чрез запазване на капацитета на по-ниско натоварения  орган и повишаване на капацитета на по-високо натоварения орган на съдебната власт. С оглед на гореизложеното обобщение на статистически данни и наличието на 1 (една) вакантна магистратска длъжност, Комисията по атестирането и конкурсите, счита че не са налице предпоставките за откриване на процедура по реда на чл. 194, ал. 1 от Районен съд – Дупница към Софийски районен съд.
Постъпило в срок е само едно заявление от Районен съд – Ихтиман. Съдия Ивайло Генов Йорданов излага лични и професионални мотиви към искането си за  преместване в Софийски районен съд. Същевременно административният ръководител – председател на Районен съд – Ихтиман изразява несъгласие с решението на Комисията по протокол №35/01.08.2017 г., като излага становище,че действителната натовареност на съдиите в органа е много над средната за страната. Видно от статистическите данни Районен съд – Ихтиман е с натовареност под средната за страната, а именно при щатна численост от 4 магистрати брой дела за разглеждане месечно от 1 (един) съдия – 41,66 при средна за страната 41,84 и брой свършени дела месечно от 1 (един) съдия – 36,98 при средна за страната 35,57. При съкращаването на една длъжност „съдия“, т.е.  при намален магистратски състав от 3 съдии показателите на натовареността ще се покачат, както следва: брой дела за разглеждане 55,44 при средна за страната 41,84 и брой свършени дела 49,31 при средна за страната  - 35,57. Целта на процедурата по чл. 194 от ЗСВ е постигане на баланс в показателите на натовареността, като съкращаването на една длъжност „съдия" и разкриването на същата в друг орган на съдебната власт, не следва да води до свръхнатовареност на съда, от който се премества магистрат. Във връзка с гореизложеното обобщение на статистически данни и с оглед становището на административния ръководител – председател на Районен съд - Ихтиман, Комисията счита, че не са налице предпоставки за откриване на процедура за преназначаване на магистрати по реда на чл. 194, ал. 1 от ЗСВ от Районен съд – Ихтиман към Софийски районен съд.
С оглед на възможността за откриване на процедура по чл. 194, ал. 1 от ЗСВ от Районен съд – Пещера за Софийски районен съд е постъпило заявление от съдия Лилия Георгиева Терзиева-Владимирова, с изложени лични и професионални мотиви за преместване. Паралелно с него е депозирано общо становище от административните ръководители – председатели на Окръжен съд Пазарджик и Районен съд – Пещера, в което изразяват несъгласието си от решението на Комисията и посочват, че Районен съд Пещера не е от категорията на съдилищата, отговарящи на критериите приети от Комисията по атестирането и конкурсите. Видно от статистическите данни Районен съд – Пещера е с натовареност под средната за страната, а именно при щатна численост от 4 магистрати брой дела за разглеждане месечно от 1 (един) съдия – 38,79 при средна за страната 41,84 и брой свършени дела месечно от 1 (един) съдия – 35,92 при средна за страната 35,57. При съкращаването на една длъжност „съдия“ показателите ще се променят  по следния начин: брой дела за разглеждане 51,72 при средна за страната 41,84 и брой свършени дела 48,89 при средна за страната  - 35,57; т. е. след редуцирането на магистратския състав органът става с натовареност доста над средната за страната. Това, както и обстоятелството, че в съда ще останат да работят само 3 съдии не позволява приложението на разпоредбата на чл. 194, ал. 1 от ЗСВ.
 Заявление за преназначаване на основание чл. 194, ал. 1 от ЗСВ от Районен съд – Раднево в Софийски районен съд е подала съдия Феня Владимирова Стоянова, с изложени лични и професионални мотиви на искането за преместване. Районен съд – Раднево не попада в обхвата на решението на Комисията по протокол №35/01.08.2017 г. на възможните съдилища, откъдето да се преместят магистрати. Въпреки че този съд е с натовареност под средната за страната, съкращаването на 1 длъжност за съдия ще редуцира магистратския състав под 3-ма съдии, което ще доведе и до значително и съществено увеличаване на работата на магистратите в органа. В допълнение с решение на Пленума на ВСС по пр.23/20.07.2017 г. щатната численост на този ОСВ вече е оптимизирана чрез съкращаване на 1 свободна длъжност за съдия, като същата е разкрита в АС – София.
От Районен съд – Разлог е постъпило едно заявление от съдия Румяна Запрянова Запрянова за преместване на основание чл. 194, ал. 1 от ЗСВ в Софийски районен съд. Видно от статистическите данни Районен съд – Разлог е с натовареност под средната за страната, а именно при щатна численост от 6 магистрати брой дела за разглеждане месечно от 1 (един) съдия – 39,10 при средна за страната 41,84 и брой свършени дела месечно от 1 (един) съдия – 33,21 при средна за страната 35,57. При съкращаването на една длъжност „съдия“, т.е.  при заета щатна численост от 5 магистрати показателите на натовареността ще се увеличат  по следния начин: брой дела за разглеждане 46,92 при средна за страната 41,84 и брой свършени дела 39,85 при средна за страната  - 35,57, което означава, че в сегашния си състав съдът работи оптимално. Целта на процедурата по чл. 194 от ЗСВ е постигане на баланс в показателите на натовареността, като съкращаването на една длъжност „съдия" и разкриването на същата в друг орган, не следва да води до свръхнатовареност на съда, от който се премества магистрат, като приоритет трябва да бъде запазване капацитета на по-ниско натоварения орган и повишаване капацитета на по-високо натоварения орган на съдебна власт. Съобразно гореизложения анализ на статистически данни, Комисията счита, че не са налице предпоставки за откриване на процедура от Районен съд – Разлог към Софийски районен съд.
По отношение на Районен съд Сливен е постъпило едно заявление за преместване  в Софийски районен съд от Наталия Петкова Петкова, с изложени лични мотиви за преместването. Паралелно с него административният ръководител – председател на Районен съд – Сливен е изразил несъгласие с решението на Комисията, подкрепено от Общото събрание на съдиите в органа, като излага в становището си твърдения, че действителната натовареност на Районен съд – Сливен е доста висока. 
Видно от статистическите данни Районен съд – Сливен е с натовареност  около и над средната за страната, а именно при щатна численост от 17 магистрати брой дела за разглеждане месечно от 1 (един) съдия – 41,08 при средна за страната 41,84 и брой свършени дела месечно от 1 (един) съдия – 38,07 при средна за страната 35,57. При съкращаването на една длъжност „съдия“ показателите ще се променят по следния начин: брой дела за разглеждане 43,65 при средна за страната 41,84 и брой свършени дела 40,45 при средна за страната  - 35,57, което показва, че намаляването на числения състав на съда ще затрудни работата на магистратите в него. В допълнение по щатното разписание на РС – Сливен е налице 1 свободна длъжност за съдия, т.е. анализът на статистическите данни по щат не може да даде пълна представа за действителната натовареност на съдиите в този ОСВ.  Целта на процедурата по чл. 194, ал. 1 от ЗСВ е търсене и постигане на баланс в показателите на натовареността, като съкращаването на 1 (една) длъжност „съдия“ и разкриването на същата в друг орган на съдебната власт не следва да води до свръхнатовареност на съда, откъдето се премества магистрат. Поради което Комисията счита, че не са налице предпоставки за откриване на процедура по реда на чл. 194, ал. 1 от ЗСВ от Районен съд – Сливен към Софийски районен съд. 
В хода на обобщаване на информацията са постъпили и две заявления за преназначаване на основание чл. 194, ал. 1 от ЗСВ за Софийски районен съд от Петрослав Волев Кънев – съдия в Районен съд – Бургас и Ина Милчева Генжова – съдия в Районен съд Враца. Комисията, счита че не следва да се открива процедура от тези органи на съдебната власт, тъй като те не попадат в обхвата на решението на Комисията по протокол №35/01.08.2017 г. и за тях не е констатирана възможност за приложение на института на чл. 194, ал. 1 от ЗСВ. По данни от годишния анализ на натовареността Районен съд – Бургас и Районен съд – Варна са с натовареност над средната за страната, което не позволява намаляване на щатната численост на съдиите в тях.

7.8. Внася предложенията от т. Р-7.1. до Р-7.7. в заседание на Съдийската колегия на Висшия съдебен съвет, насрочено на 26.09.2017 г., за разглеждане и произнасяне.

Р-8. ОТНОСНО: Проект на решение за преназначаване на магистрати, на основание чл. 194, ал. 1 от ЗСВ, по откритите, с решения на Съдийската колегия на Висшия съдебен съвет по протокол №30/19.07.2017 г. и протокол №33/01.08.2017 г., процедури в административните съдилища. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

8.1. Предлага на Съдийската колегия на ВСС, на основание чл. 194, ал. 1 от ЗСВ, да преназначи Пенка Колева Костова – съдия в Административен съд – Кърджали, с ранг „съдия във ВКС/ВАС“, на длъжност „съдия“ в Административен съд – Хасково, с ранг „съдия във ВКС/ВАС“, считано  от датата на встъпване в длъжност и при изготвяне на съдебните актове по обявените за решаване дела.

8.2. Предлага на Съдийската колегия на ВСС, на основание чл. 194, ал. 1 от ЗСВ, да преназначи Жанета Ангелова Малинова – съдия в Административен съд – Враца, с ранг „съдия във ВКС/ВАС“, на длъжност „съдия“ в Административен съд – София - град, с ранг „съдия във ВКС/ВАС“, считано  от датата на встъпване в длъжност и при изготвяне на съдебните актове по обявените за решаване дела.

8.3. Предлага на Съдийската колегия на ВСС, на основание чл. 194, ал. 1 от ЗСВ, да преназначи Марияна Микова Лазарова - Кабакчиева – съдия в Административен съд – Велико Търново, с ранг „съдия във ВКС/ВАС“, на длъжност „съдия“ в Административен съд – София-област, с ранг „съдия във ВКС/ВАС“, считано  от датата на встъпване в длъжност и при изготвяне на съдебните актове по обявените за решаване дела.

8.4. Предлага на Съдийската колегия на ВСС, на основание чл. 194, ал. 1 от ЗСВ, да преназначи Дарина Стойкова Матеева - Базитова – съдия в Административен съд – Стара Загора, с ранг „съдия в АС“, на длъжност „съдия“ в Административен съд – Пловдив, с ранг „съдия в АС“, считано  от датата на встъпване в длъжност и при изготвяне на съдебните актове по обявените за решаване дела.

8.5. Внася предложението в заседанието на Съдийската колегия, насрочено на 26.09.2017 г., за разглеждане и произнасяне. 

Р-9. ОТНОСНО: Оптимизиране на щатната численост на Административен съд - Разград,  във връзка с решение на Съдийската колегия на Висшия съдебен съвет по протокол № 36/20.09.2017 г. за назначаване на Светла Петкова Робева – съдия в Окръжен съд - Разград на длъжността „административен ръководител - председател” на Административен съд – Разград. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

9.1. Предлага на Съдийската колегия да предложи, на основание чл. 30, ал. 5, т. 7 от ЗСВ, на Пленума на Висшия съдебен съвет да разкрие, на основание чл. 30, ал. 2, т. 8 от ЗСВ, 1 (една) длъжност „съдия“ в Административен съд – Разград, считано от датата на встъпване в длъжност на новоизбрания административен ръководител.
Мотиви: С решение по протокол №36/20.09.2017 г. Съдийската колегия на ВСС назначи Светла Петкова Робева - съдия в Окръжен съд - Разград на длъжност „административен ръководител – председател“ на Административен съд – Разград. Досегашният изпълняващ функциите „административен ръководител – председател” на Административен съд – Разград съдия Ива Ковалакова – Стоева подаде молба за възстановяване на длъжност „съдия” в Административен съд – Разград. Към момента по щатното разписание на съда липсва свободна длъжност „съдия“, на която да остане подалият молбата за възстановяване магистрат. С оглед на това и по реда на т. 2 от критериите, заложени в решение на Съдийската колегия на ВСС по протокол №19/ 09.05.2017 г. относно приложението на разпоредбата на чл. 169, ал. 5 от ЗСВ, Комисията счита, че следва да се открие процедура за оптимизиране на щатната численост на Административен съд – Разград, като се разкрие една нова длъжност „съдия“, на която да бъде върната съдия Ковалакова – Стоева. 
9.2. Внася предложението в заседанието на Съдийската колегия на ВСС, насрочено на 26.09.2017 г., за разглеждане и произнасяне. 

Р-10. ОТНОСНО: Предложение от административния ръководител - председател на Върховния административен съд за поощряване на Галя Славейкова Костова - съдия във Върховния административен съд, с ранг „съдия във ВКС и ВАС“ с отличие „личен почетен знак първа степен - златен“, на основание чл. 303, ал. 1 и ал. 2, т. 2, б. “а“ от ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

10.1. Предлага на Съдийската колегия да поощри, на основание чл. 303, ал. 2, т. 2, б. “а“ от ЗСВ, Галя Славейкова Костова - съдия във Върховния административен съд, с ранг „съдия във ВКС и ВАС“, с отличие „личен почетен знак първа степен - златен“ за проявен висок професионализъм, безупречно и образцово изпълнение на служебните задължения и високи нравствени качества.  

10.2. Внася предложението в заседанието на Съдийската колегия, насрочено на 26.09.2017 г., за разглеждане и произнасяне. 

Р-11. ОТНОСНО: Предложение от административния ръководител - председател на Върховния административен съд за освобождаване на Галя Славейкова Костова от заеманата длъжност „съдия“ във Върховния административен съд, с ранг „съдия във ВКС и ВАС“, на основание                  чл. 165, ал. 1, т. 1 от ЗСВ. (вх. № ВСС - 12348/15.09.2017 г.)

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

11.1. Предлага на Съдийската колегия да освободи, на основание чл. 165, ал. 1, т. 1 от ЗСВ, Галя Славейкова Костова от заеманата длъжност „съдия“ във Върховния административен съд, с ранг „съдия във ВКС и ВАС“, считано 02.10.2017 г. 

11.2. Внася предложението в заседанието на Съдийската колегия, насрочено на 26.09.2017 г., за разглеждане и произнасяне. 

ЕДИННИ ФОРМУЛЯРИ

С-1. ОТНОСНО: Предложение от административния ръководител - председател на Районен съд - Добрич за предварително атестиране на Татяна Андонова Лефтерова - Савова - съдия в Районен съд - Добрич. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

1.1. Провежда предварително атестиране, на основание чл. 196, т. 1 от ЗСВ, и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 94 (деветдесет и четири) точки на Татяна Андонова Лефтерова - Савова - съдия в Районен съд - Добрич. 

1.2. ПРЕДОСТАВЯ, на основание чл. 205, ал. 1 от ЗСВ, на Татяна Андонова Лефтерова - Савова - съдия в Районен съд - Добрич, резултатите от атестирането, за запознаване.
 
С-2. ОТНОСНО: Предложение от административния ръководител - председател на Софийски районен съд за придобиване статут на несменяемост на Зорница Ангелова Езекиева - съдия в Софийски районен съд, с ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

2. Отлага разглеждането на т. С.2 от настоящия дневен ред за следващо заседание на Комисията по атестирането и конкурсите към Съдийската колегия на ВСС.

С-3. ОТНОСНО: Предложение от административния ръководител - председател на Окръжен съд - Пазарджик за периодично атестиране на Илиана Георгиева Димитрова - Васева - заместник на административния ръководител – заместник-председател на Окръжен съд - Пазарджик, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

3.1. Налице са условията по чл. 196, т. 2 от ЗСВ (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) за провеждане на периодично атестиране на Илиана Георгиева Димитрова - Васева - заместник на административния ръководител – заместник-председател на Окръжен съд - Пазарджик, с ранг „съдия във ВКС и ВАС”.

3.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 147 (сто четиридесет и седем) точки на Илиана Георгиева Димитрова - Васева - заместник на административния ръководител – заместник-председател на Окръжен съд - Пазарджик, с ранг „съдия във ВКС и ВАС”.

3.3. ИЗПРАЩА, на основание чл. 205, ал. 1 от ЗСВ, на Илиана Георгиева Димитрова - Васева - заместник на административния ръководител – заместник-председател на Окръжен съд - Пазарджик, с ранг „съдия във ВКС и ВАС”, за запознаване.

С-4. ОТНОСНО: Предложение от административния ръководител - председател на Апелативен съд - Варна за периодично атестиране на Янко Димитров Янков - заместник на административния ръководител - заместник-председател на Апелативен съд - Варна, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

4. Отлага разглеждането на т. С.4 от настоящия дневен ред за следващо заседание на Комисията по атестирането и конкурсите към Съдийската колегия на ВСС. 

С-5. ОТНОСНО: Предложение от административния ръководител - председател на Софийски районен съд за периодично атестиране на Емилиан Любенов Лаков - съдия в Софийски районен съд, с ранг „съдия в ОС”. 
 
КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

5.1. Налице са условията по чл. 196, т. 2 от ЗСВ (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) за провеждане на периодично атестиране на Емилиан Любенов Лаков - съдия в Софийски районен съд, с ранг „съдия в ОС”.

5.2. НЕ ПРИЕМА предложението на Помощната атестационна комисия и ИЗГОТВЯ, на основание чл. 204а, ал. 3, т. 2 от ЗСВ, на Емилиан Любенов Лаков - съдия в Софийски районен съд, с ранг „съдия в ОС”, комплексна оценка "ДОБРА".

Мотиви: Комисията по атестирането и конкурсите счита, че в част VIII, т. 1 „Правни познания и умения за прилагането им“ оценката следва да се увеличи с една точка (от 18 на 19) предвид данните за върнатите обжалвани актове на съдия Емилиян Лаков. При предходната атестация /за несменяемост, която обхваща периода 01.11.2009 г. – 30.11.2014 г./  по този критерии е определена оценка 19. През 2015 г. изцяло отменени са 8 акта /от които 2 решения и 6 определения/, за които е отбелязано, че отмяната не е поради виновно поведение на съда. Тези данни показват много добри правни познания по гражданско право и няма основание за приемане на по-ниска оценка в сравнение с приетата за периода 2012-2014 г. 
Следва да се коригира оценката по т. 4 „Експедитивност и дисциплинираност“, тъй като изложените от Помощната атестационна комисия мотиви са неотносими към този критерии. Съгласно чл. 34 от Методиката за атестиране на съдия прокурор, следовател, административен ръководител и заместник на административен ръководител, показатели за оценяване по този критерий са резултатите от проверките на ИВСС, резултатите от други проверки, спазване правилата на професионалната етика, поощрения и наказания. През периода на атестацията на съдия Лаков не са налагани дисциплинарни наказания с влязъл в сила акт, липсват и данни за нарушения на професионалната етика. Извършени са обаче планови проверки от ИВСС, както и проверки по сигнали /около 45/ за забавени производства по дела, разгледани от съдия Лаков, при които е констатирано системно неспазване на срока по чл. 235, ал. 5 ГПК и на сроковете за администриране на делата. Актовете на ИВСС съдържат препоръки към адм. ръководител за ангажиране на дисциплинарната отговорност на съдия Лаков, издадени са няколко заповеди от адм. ръководител с указани срокове за изготвяне на съдебни актове. По този критерии атестацията на съдия Лаков за придобиване на несменяемост, чиито период обхваща и периода м. 12.2011 г. – 30.11.2014 г. от настоящата атестация, е определена оценка 10. През  2015 г. е извършена планова проверка от ИВСС в Софийски районен съд, която също е констатирала забавяне при администрирането и разглеждането на делата, както и при изготвянето на актовете. При тези данни следва да се определи оценка 10 по този критерии.
С оглед гореизложеното Комисията по атестирането и конкурсите определя комплексна оценка „Добра“ – 82 (осемдесет и две) точки на Емилиян Лаков - съдия в Районен съд гр. София.

5.2. ИЗПРАЩА, на основание чл. 205, ал. 1 от ЗСВ, на Емилиан Любенов Лаков - съдия в Софийски районен съд, с ранг „съдия в ОС”, резултатите от атестирането за запознаване. 

С-6. ОТНОСНО: Предложение от административния ръководител - председател на Административен съд София-град за периодично атестиране на Боряна Руменова Бороджиева - съдия в Административен съд София-град, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

6.1. Налице са условията по чл. 196, т. 2 от ЗСВ (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) за провеждане на периодично атестиране на Боряна Руменова Бороджиева - съдия в Административен съд София-град, с ранг „съдия във ВКС и ВАС”.

6.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 96 (деветдесет и шест) точки на Боряна Руменова Бороджиева - съдия в Административен съд София-град, с ранг „съдия във ВКС и ВАС”.

6.3. ИЗПРАЩА, на основание чл. 205, ал. 1 от ЗСВ, на Боряна Руменова Бороджиева - съдия в Административен съд София-град, с ранг „съдия във ВКС и ВАС”, за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В РАНГ

С-7. ОТНОСНО: Предложение от Вергиния Христова Мичева - Русева - съдия в Софийски градски съд, с ранг „съдия в АС“, на място в по-горен ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

7.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Вергиния Христова Мичева - Русева - съдия в Софийски градски съд, с ранг „съдия в АС“, на място в по-горен ранг „съдия във ВКС и ВАС”, с месечно трудово възнаграждение, съгласно Таблица 1 на ВСС, считано от датата на вземане на решението. 

7.2. ВНАСЯ предложението в заседанието на Съдийската колегия на ВСС, насрочено на 26.09.2017 г., за разглеждане и произнасяне. 

С-8. ОТНОСНО: Предложение от Георги Иванов Иванов - съдия в Софийски градски съд, с ранг „съдия в АС“, за повишаване на място в по-горен ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

8.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Георги Иванов Иванов - съдия в Софийски градски съд, с ранг „съдия в АС“, на място в по-горен ранг „съдия във ВКС и ВАС”, с месечно трудово възнаграждение, съгласно Таблица 1 на ВСС, считано от датата на вземане на решението. 

8.2. ВНАСЯ предложението в заседанието на Съдийската колегия на ВСС, насрочено на 26.09.2017 г., за разглеждане и произнасяне. 

ПРЕДЛОЖЕНИЯ ЗА АТЕСТИРАНЕ

С-9. ОТНОСНО: Предложение от Димитър Христофоров Кирилов - съдия в Районен съд - Плевен, с ранг „съдия в ОС“, за извънредно атестиране.                     (вх. № 12417/18.09.2017 г.)

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

9.4. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за извънредно атестиране, на основание чл. 196, т. 4 ЗСВ, на Димитър Христофоров Кирилов - съдия в Районен съд - Плевен, с ранг „съдия в ОС“ за периода от 01.01.2013 г. - 25.09.2017 г. 

9.5. На основание чл. 56 от Наредбата възлага на г-жа Бонка Янкова - докладчик, г-жа Цветинка Пашкунова и г-жа Вероника Имова - членове на атестационния състав, да извършат проверка на дейността на Димитър Христофоров Кирилов - съдия в Районен съд - Плевен, с ранг „съдия в ОС“. 

9.6. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

9.7. Да се изискат от административния ръководител на Районен съд – Плевен необходимите документи за провеждане на атестиране, съгласно чл. 58, ал. 1 от Наредбата.

ПРЕДЛОЖЕНИЯ ЗА ПРИДОБИВАНЕ СТАТУТ НА НЕСМЕНЯЕМОСТ

С-10. ОТНОСНО: Решение на КАК-СК по протокол№26/12.06.2017 г., т. С-15, във връзка с предложение от административния ръководител - председател на Окръжен съд - Видин за придобиване статут на несменяемост на Росенка Кирилова Денова - съдия в Окръжен съд - Видин, с ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

10.1. Преразглежда решението си в частта по т. С-15.2 като изключва от участие в атестационния състав съдия Бонка Янкова. Определя в атестационния състав съдия Бонка Дечева. 

10.2. Решението да се изпрати на атестирания магистрат, за запознаване. 

ДОПЪЛНИТЕЛНИ ТОЧКИ

Р-12. ОТНОСНО: Проект на становище на КАК-СК по чл. 169, ал. 2 от ЗСВ, във връзка с чл. 6, ал. 1 от Правилата за назначаване на заместници на административните ръководители - заместник-председатели в органите на съдебната власт, за притежаваните професионални качества на Соня Димитрова Камарашка - административен ръководител - председател на Районен съд - Лом, с ранг „съдия в АС“, кандидат за заемане на длъжността „заместник-административен ръководител - заместник-председател“ на Административен съд - Монтана. 

С 6 гласа „За“ и 4 „Против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

12.  Не взима решение по проекта на становище на КАК-СК по чл. 169, ал. 2 от ЗСВ, във връзка с чл. 6, ал. 1 от Правилата за назначаване на заместници на административните ръководители - заместник-председатели в органите на съдебната власт за притежаваните професионални качества на Соня Димитрова Камарашка - административен ръководител - председател на Районен съд - Лом, с ранг „съдия в АС“, кандидат за заемане на длъжността „заместник-административен ръководител - заместник-председател“ на Административен съд - Монтана. 

Р-13. ОТНОСНО: Предложение от административния ръководител - председател на Административен съд - Монтана, за назначаване на Соня Димитрова Камарашка - административен ръководител - председател на Районен съд - Лом, с ранг „съдия в АС“, на длъжност „заместник-административен ръководител - заместник-председател“ на Административен съд - Монтана.

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

13.1. Предлага на Съдийската колегия да освободи, на основание чл. 175, ал. 7, изр. 1 от ЗСВ, Мария Николаева Ницова от заеманата длъжност „заместник-административен ръководител – заместник-председател“ на Административен съд – Монтана, считано от датата на вземане на решението. 

13.2. Внася предложението в заседанието на Съдийската колегия, насрочено на 26.09.2017 г., за разглеждане и произнасяне. 

С-11. ОТНОСНО: Предложение от Димитър Христов Гальов - съдия в Районен съд - Стара Загора за придобиване статут на несменяемост. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

11. Отлага разглеждането на т. С.11 от настоящия дневен ред за следващо заседание на Комисията по атестирането и конкурсите към Съдийската колегия на ВСС.

С-12. ОТНОСНО: Предложение от административния ръководител - председател на Окръжен съд - Пловдив за периодично атестиране на Цветан Илиев Цветков - съдия в Окръжен съд - Пловдив, с ранг „съдия във ВКС и ВАС”. 
 
КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

12.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 196, т. 3 от ЗСВ, да проведе периодично атестиране на Цветан Илиев Цветков - съдия в Окръжен съд - Пловдив, с ранг „съдия във ВКС и ВАС”.   

12.2. ПРЕДЛАГА НА СЪДИЙСКАТА КОЛЕГИЯ НА ВСС ДА ПРИЕМЕ, на основание чл. 206 от ЗСВ, комплексна оценка от атестирането „МНОГО ДОБРА" на Цветан Илиев Цветков - съдия в Окръжен съд - Пловдив, с ранг „съдия във ВКС и ВАС”.  

12.2. Внася предложението в заседанието на Съдийската колегия, насрочено на 26.09.2017 г., за разглеждане и произнасяне. 

С-13. ОТНОСНО: Предложение от административния ръководител - председател на Районен съд - Видин за придобиване статут на несменяемост на Милена Кръстева Каменова - съдия в Районен съд – Видин, с ранг „съдия в ОС“. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И: 

13.1. Предлага на Съдийската колегия, на основание чл. 209, ал. 4 от ЗСВ, във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) ДА ПРИЕМЕ комплексна оценка “МНОГО ДОБРА” на Милена Кръстева Каменова - съдия в Районен съд – Видин, с ранг „съдия в ОС“.  

13.2. Предлага на Съдийската колегия Милена Кръстева Каменова - съдия в Районен съд – Видин, с ранг „съдия в ОС“, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

13.3.  Внася предложението в заседанието на Съдийската колегия, насрочено на 26.09.2017 г., за разглеждане и произнасяне. 

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 

ВЕРОНИКА ИМОВА (п)